laion/Wikipedia-Exotic huggingface dataset:
בת הנשיא

בת הנשיא (באנגלית: First Daughter) הוא סרט קולנוע משנת 2004 בבימויו של פורסט ויטאקר. הסרט העוקב אחר התבגרותה של סם (סמנת'ה) מקנזי שאותה מגלמת קייטי הולמס. במשך כל הסרט חוזר הרעיון של ילדה מיוחדת שמושכת תשומת לב ופרסום שכל רצונה הוא להיות ילדה רגילה. סם מקנזי היא הבת של נשיא ארצות הברית, אבא שלא כל כך משחרר אותה לדרכה כשאר המתבגרות. היא ואביה אוהבים לרקוד ולאכול עוגה יחד בשעות הקטנות של הלילה וזה בשבילה הבילוי העיקרי עם אבא. כמו כל נערה אחרת בגילה גם היא אוהבת מסיבות פרועות, פיצה ובעיקר חופש. מה שלכאורה סותר את הערכים שהיא כבת הנשיא מחויבת לייצג. יש לה חברה חדשה לחדר שעצם הווייתה נוגדת את כל הערכים והחינוך המוקפד שספגה בביתה עד עתה. לסם יש תמיד לפחות ארבעה מאבטחים אישיים שצמודים אלייה תמיד וזה מפריע לה בחיי היום יום, לאחר התחננות מצידה אביה הסכים להוריד את השמירה כך שישמרו עליה רק 2 מאבטחים אישיים. במקביל מתחיל רומן בין סם לג'יימס הם מתקרבים יותר ויותר עד שבשעה שסם נמצאת בסכנה ג'יימס מתגלה כמאבטח שלישי שלה שהתחבר איתה בהוראת אביה כדי להגן עליה מקרוב בכל אשר תפנה. סם מרגישה נבגדת ובמקביל ג'יימס מפוטר מעבודתו. סם מבינה שג'יימס באמת אהב אותה וחוזרת אליו בסוף הסרט. הסרט ספג ביקורת שלילית. באתר Rotten Tomatoes קיבל הסרט 8% ביקורות חיוביות מתוך 86 ביקורות, ודירוג ממוצע של 3.8/10. בהארץ ביקרו את הסרט הסרט כתוב ומבוים באופן כה מכאני, שנדמה שגם בנות הנעורים, שלהן הסרט יועד בעיקר, יתייחסו אליו בזלזול. "בת הנשיא", במסד הנתונים הקולנועיים IMDb (באנגלית) "בת הנשיא", באתר נטפליקס "בת הנשיא", באתר AllMovie (באנגלית) "בת הנשיא", באתר Rotten Tomatoes (באנגלית) "בת הנשיא", באתר Box Office Mojo (באנגלית) "בת הנשיא", באתר Metacritic (באנגלית) "בת הנשיא", באתר אידיבי "בת הנשיא", במסד הנתונים הקולנועיים KinoPoisk (ברוסית) First Daughter - Rotten Tomatoes, www.rottentomatoes.com, ‏2004-09-24 (באנגלית) הארץ, סרטי השבוע, באתר הארץ, 14 ביוני 2006
חיים בזק

הרב חיים בזק (נולד בז' בכסלו ה'תשי"ד, 14 בנובמבר 1953) הוא אב בית דין בבית הדין הרבני בצפת. נולד בירושלים לשופט יעקב בזק ולשרה לבית מנדלוביץ. למד בבית הספר "לדוגמה", בישיבת נתיב מאיר ובישיבת כרם ביבנה, במסגרתה שירת בצבא במסלול ישיבות ההסדר והשתתף במלחמת יום הכיפורים בה נפצע. את לימודי הדיינות עשה בכולל פסגות. נסמך לרבנות בידי הרב נסים דוד עזראן, הרב שלום משאש, הרב עובדיה יוסף והרב שלמה גורן. בשנת תש"ן (1990) הוסמך לדיינות. שימש כר"מ בישיבת ברכת יוסף באלון מורה. ב-29 ביוני 1992 התמנה לדיין בבית הדין הרבני בצפת ושימש כדיין בבתי הדין הרבניים בטבריה ובצפת. ב-25 באוקטובר 2015 התמנה לכהן כאב בית דין בבית הדין הרבני בצפת. הרב חיים בזק הוא אחד מכותבי פסק הדין התקדימי בשנת 2014 שהתיר עגונה שבעלה שכב שבע שנים ללא הכרה וללא שינוי במצבו במצב 'צמח', באמצעות "זיכוי גט", שעוקף את התנאי ההכרחי בכל גט והוא שהבעל ירצה בפירוק הנישואים מתוך מודעות ומרצון. במקרה הזה, בית הדין שם עצמו כשליח מטעם הבעל, שאינו מודע לנעשה סביבו, והתיר לאשה להינשא לאחר, הכל בהסכמת בני משפחת הבעל. נשוי לרבנית טובה בזק, ראש מדרשה בצפת ומרצה במדרשות, והם מתגוררים בצפת. אחיו הם הרב מאיר בזק, ר"מ בישיבת מעלות; הרב אלי בזק, ר"מ בישיבת הר המור ובישיבת מדברה כעדן ואחותו היא תמר בזק-רפפורט - שופטת בבית המשפט המחוזי בירושלים. בן דודו הוא הרב אמנון בזק. בן דוד אחר הוא שי בזק, לשעבר יועץ התקשורת של בנימין נתניהו וקונסול ישראל בפלורידה ובבוסטון. בתו צופית נשואה לרב אסף שמשון אנגלמן, ראש כולל "עיון ההלכה" שעל יד מוסדות תורת אמת בירושלים ורב קהילת חב"ד בבית שמש. בתו נעמה, נשואה לרב אלחנן הכסטר, רב הגרעין התורני אורות יהודה במגדל העמק. בנו הרב בצלאל בזק, רב קהילת חוזרים בתשובה בנתניה, נשוי לרחל, בתו של הרב שמואל אליהו. פסקי דין מבית הדין הרבני בצפת פסקי דין מבית הדין הרבני בטבריה פסקי דין מבית הדין הרבני בחיפה מאמרים שנכתבו על ידי הרב חיים בזק, אתר דין תורה. לשכת השר - בתי-דין - כללי; מינויי דיינים, באתר ארכיון המדינה, עמ' 71 2רשימת הדיינים באתר בתי הדין הרבניים רשימת הדיינים באתר בתי הדין הרבניים. פסק הדין היתר עגונה שבעלה צמח
יוסף יגודה

הרב יוסף יגודה (נולד בשנת 1959) הוא אב בית דין בבית הדין הרבני בחיפה. נולד בישראל בשנת תש"כ. למד "במדרשית נעם" בפרדס חנה. בשנת תשל"ח - 1978 החל ללמוד בישיבת הסדר "כרם ביבנה" ובכולל של הישיבה במסגרת ההסדר שירת בשריון והשתתף בקרב סולטן יעקוב. למד דיינות בכולל פסגות מכון גבוה להוראה ודיינות במשך 9 שנים. בשנים תשנ"ד - תשס"ז שימש ר"מ בישיבת ההסדר במעלות. בשנת תשנ"ג - 1993 קיבל כושר לשמש רב עיר מהרבנות הראשית. בעל תעודת הוראה. הקים בית דין לממונות בצפת ובמעלות-תרשיחא. מכהן כרב בית כנסת "רמב"ם" בקהילה הדתית במעלות. ב- 29 באוקטובר 2007 התמנה לכהן כדיין בבית הדין הרבני בחיפה. כמו כן שימש כדיין גם בבתי הדין הרבניים צפת וטבריה. ב- 25 באוקטובר 2015 התמנה לכהן כאב בית הדין הרבני בחיפה. נשוי ומתגורר במעלות-תרשיחא. הרב יוסף יגודה הוא אחד מכותבי פסק הדין התקדימי בשנת 2014 שהתיר עגונה שבעלה שכב שבע שנים ללא הכרה וללא שינוי במצבו במצב 'צמח', באמצעות "זיכוי גט", שעוקף את התנאי ההכרחי בכל גט והוא ששני בני הזוג ירצו בפירוק הנישואים ביניהם מתוך מודעות ומרצונם. במקרה הזה, בית הדין שם עצמו כשליח מטעם הבעל, שאינו מודע לנעשה סביבו, והתיר לאשה להינשא לאחר, הכל בהסכמת בני משפחת הבעל. אב בית הדין באותו פסק היה הרב אוריאל לביא. פסקי דין מבית הדין הרבני בחיפה פסקי דין מבית הרבני בטבריה פסקי דין מבית הדין הרבני בצפת פסק הדין היתר עגונה שבעלה צמח
המסרק

האם התכוונתם ל... שמורת המסרק – שמורת טבע בסמוך למושב בית מאיר בישראל מרחב המסרק – מונח בטופולוגיה שריר המסרק – חלק מקבוצת השרירים התיכונה של הירך עצמות המסרק (כף רגל) – חמש עצמות המרכיבות את שלד כף הרגל עצמות המסרק (כף יד) – חמש עצמות המרכיבות את שלד כף יד מסרק (פירושונים)
המזח

האם התכוונתם ל... מוצב המזח – המעוז הדרומי ביותר בקו בר-לב לאורך תעלת סואץ המזרח (סרט) – יצירה קולנועית מאת הבמאי כריס מרקר המזח (סדרת טלוויזיה) – סדרת דרמה ישראלית על מלחמת יום הכיפורים מזח
דובון

האם התכוונתם ל... בעלי חיים: דובון - דב קטן; משמש גם ככינוי לדוב צעצוע דובוניים – משפחת חרקים בסדרת הפרפראים דובון מנומר – מין במשפחת הדובוניים דובון הקיקיון – מין במשפחת הדובוניים דובוני מים – מערכת בעלי חיים קטנים הדומים לפרוקי-רגליים אחר: דובון (מעיל) – סוג מעיל המשמש בעיקר חיילים דובון (עיתון ילדים) – עיתון ילדים לילדי גן חובה ותלמידי כתה א' בהוצאת "אצבעוני" דובוני אכפת לי – זיכיון מדיה של דמויות דובונים מונפשות דובוני גומי – סוכריות בעלות מרקם דמוי גומי וצורתן כצורת דוב צעצוע פרנסואז דובון – פמיניסטית צרפתייה דוב (פירושונים)
וילהלם בץ

וילהלם בץ (בגרמנית: Wilhelm Batz; ‏21 במאי 1916 – 11 בספטמבר 1988) היה טייס קרב ואלוף הפלות בלופטוואפה הגרמני במהלך מלחמת העולם השנייה. בץ נולד ב-21 במאי 1916 בבמברג, ולאחר סיום לימודיו התגייס בשנת 1935 ללופטוואפה. בץ הוסמך כטייס קרב, ובשנת 1937 מונה למדריך בבית הספר לטיס. עם פרוץ מלחמת העולם השנייה ביקש בץ ללא הרף להעבירו למשימה קרבית, אך בקשותיו נדחו שוב ושוב. רק בדצמבר 1942 הועבר בץ לחזית המזרחית, וב-11 במרץ 1943 השיג בץ את ניצחונו הראשון. בץ לחם ב-445 טיסות מבצעיות ונזקפו לזכותו 237 ניצחונות אוויריים (הפלות), כולם מלבד שלושה כנגד מטוסי חיל האוויר הסובייטי בחזית המזרחית, הוא נחשב במקום השישי ברשימת אלופי ההפלות של כל הזמנים. במהלך קרבות האוויר הופל ארבע פעמים ונפצע שלוש פעמים, על פציעותיו עוטר באות הפציעה (כסף). בשנתיים האחרונות של המלחמה שירת בץ בכנף קרב 52, שם בין היתר פיקד על טייסת 5, להק II ולהק III. חודש לפני סוף המלחמה לאחר שעבר את רף ה-200 הפלות, עוטר בץ בצלב האבירים של צלב הברזל עם עלי אלון וחרבות – העיטור השני בחשיבותו בגרמניה הנאצית. את כל ההפלות שלו השיג בכנף 52 החל ממרץ 1943, תשע פעמים צוין כ"אלוף ביום אחד" על שהשיג לפחות חמש הפלות ביום, השיא שלו היה ב-31 במאי 1944 במהלך מבצע דנייפר-קרפטי כאשר הפיל 15 מטוסי אויב ביום אחד. לאחר המלחמה, בשנת 1956 חזר לשירות בלופטוואפה שהוקם מחדש בגרמניה המערבית, שם הגיע לדרגת אוברסט (קולונל) ופיקד בין היתר על כנף התובלה 63. בשנת 1972 פרש בץ משירות הבונסוור ופנה לחיים אזרחיים, ב-11 בספטמבר 1988 נפטר וילהלם בץ בגיל 72 ונקבר בלברקוזן. מדיה וקבצים בנושא וילהלם בץ בוויקישיתוף אודות וילהלם בץ באתר הלופטוואפה. אודות בץ באתר לקסיקון הוורמאכט. מתוך עמוד אודות בץ באתר לקסיקון הוורמאכט.
עונת 1998/1999 בליגה לאומית א' בכדורסל

עונת 1998/1999 בליגה לאומית א' בכדורסל הייתה עונתה ה-45 של ליגת הכדורסל הבכירה בישראל. הליגה כללה 12 קבוצות. מתכונת התחרות עם פורמט פלייאוף השתנה מהעונה הקודמת. שמונה הראשונות התמודדו זו מול זו בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות הועלו לסדרות חצי הגמר ואחר כך לגמר בסדרת גם בסדרה של טוב מ-5 כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל תל אביב ומכבי חיפה. העונה הסדירה החלה ב-13 בספטמבר 1998 והסתיימה ב-29 במרץ 1999. לאחר הפלייאוף, העונה הסתיימה בניצחון של מכבי תל אביב בפעם השישית ברציפות ובפעם ה-39 בתולדות המועדון. על סדרת הגמר העיבה פרשת הפיצה. בהתאם לתוצאות העונה הפועל תל אביב ומכבי גבעת שמואל ירדו ליגה. דורון ג'מצ'י ממכבי ראשון לציון היה מלך הסלים עם 20.9 סלים למשחק. דורון ג'מצ'י ממכבי ראשון לציון היה מלך הסלים הישראלי עם 20.9 סלים למשחק גביע המדינה בכדורסל 1998/1999 מידע מאתר מנהלת הליגה
נתן ישראלי

נתן ישראלי (נולד ב-1972) הוא קצין צה"ל בדימוס בדרגת תת-אלוף, כיהן כראש להק כוח האדם בחיל האוויר. מעוטר צל"ש אלוף על פועלו במלחמת לבנון השנייה. ישראלי התגייס לקורס טיס ב-1991 וסיים אותו במגמת מסוקים ב-1993. ב-1994 עבר הסבה להטסת מסוקי יסעור ושירת בטייסת 114. בתקופת מלחמת לבנון השנייה היה בחופשת לימודי תואר ראשון ובהצבת חירום שימש טייס בטייסת 114. בסוף המלחמה, לאחר כניסת הפסקת האש לתוקפה, השתתף כטייס משנה בפעולה מיוחדת של הובלת כוחות סיירת מטכ"ל לאזור בעלבכ בעומק לבנון. לאחר הסתבכות הפעולה סייע מסוקו יחד עם מסוק נוסף בחילוץ הלוחמים תחת אש. על פועלו קיבל עם שאר אנשי צוות האוויר שהשתתפו בפעולה צל"ש ממפקד חיל האוויר. לאחר המלחמה פיקד על טייסת 200, טייסת מל"טים. ביולי 2010 מונה לראש ענף ארגון במחלקת תכנון וארגון במטה חיל האוויר, ב-2012 מונה לראש תחום מערכות מידע וב-2013 מונה לראש מחלקת הסגל בלהק כוח האדם. לאחר לימודים במכללה לביטחון לאומי מונה ביולי 2016 לראש הלהק בדרגת תת-אלוף. הוא שירת בתפקיד עד דצמבר 2019. לאחר שחרורו מונה לסמנכ"ל בחברת ההיי-טק "קלטורה". ישראלי נשוי לציפי, חוקרת בכירה לשעבר במכון למחקרי ביטחון לאומי ואב לשלושה. בעל תואר ראשון בביולוגיה ובפסיכולוגיה מאוניברסיטת בר-אילן ותואר שני במדע המדינה מאוניברסיטת חיפה. מדיה וקבצים בנושא נתן ישראלי בוויקישיתוף אילון טוהר, ‏ראש להק כח-האדם: תא"ל נתן ישראלי, באתר חיל האוויר הישראלי, 19 ביולי 2016 מיכל יעקב יצחקי, "ידענו שאם לא ניכנס להציל את לוחמי הסיירת כולם מתים", באתר ישראל היום, 12 במאי 2016
עונת 1999/2000 בליגה לאומית א' בכדורסל

עונת 1999/2000 בליגה לאומית א' בכדורסל הייתה עונתה ה-46 של ליגת הכדורסל הבכירה בישראל, והאחרונה שבה נקראה הליגה הבכירה בשם "הליגה הלאומית". הליגה כללה 11 קבוצות בעקבות אי-השתתפות של הפועל אילת. מתכונת התחרות עם פורמט פלייאוף השתנה מהעונה הקודמת. לאחר 22 מחזורים שמונה הראשונות התמודדו זו מול זו בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות הועלו לסדרות חצי הגמר ואחר כך לגמר גם בסדרה של טוב מ-5 כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי קריית מוצקין והפועל חיפה. העונה הסדירה החלה ב-18 בספטמבר 1999 הסתיימה ב-2 באפריל 2000. לאחר הפלייאוף, העונה הסתיימה בניצחון של מכבי תל אביב בפעם השביעית ברציפות ובפעם ה-40 בתולדות המועדון. בהתאם לתוצאות העונה מכבי קריית מוצקין ירדה ליגה. כמו כן הפועל אילת התפרקה במהלך העונה עקב קשיים כלכליים, ומשחקיה נמחקו. אף קבוצה לא נכנסה במקומה והיא ירדה ישירות לליגה השנייה. הפועל אילת התפרקה במהלך עונה זו. תוצאותיה נמחקו ואף קבוצה לא נכנסה במקומה. ג'ו ג'ו אינגליש ממכבי קריית מוצקין היה מלך הסלים עם 23.8 סלים למשחק. אמיר מוכתרי מהפועל חיפה היה מלך הסלים הישראלי עם 15.8 סלים למשחק גביע המדינה בכדורסל 1999/2000 מידע מאתר מנהלת הליגה
סונאטה דה קייזה

סונאטה דה קְייֶזה (באיטלקית: Sonata da chiesa, סונאטה כנסייתית באיטלקית) היא יצירה אינסטרומנטלית, שמקורה בתקופת הבארוק והיא בנויה בדרך כלל מארבעה פרקים. לעיתים קרובות הייתה מופיעה ביצירה יותר ממלודיה אחת, וסדר הפרקים היה: איטי-מהיר-איטי-מהיר. הפרק השני היה בדרך כלל אלגרו פוגלי, והשלישי והרביעי היו צורות בינאריות, שדמו לעיתים לסרבנד וג'יג. טעות נפוצה היא לחשוב, שהסונאטות חוברו לשם ביצוע בטקסי דת. למעשה, סמפוניות שנכתבו בצורת סונאטה דה קייזה נוגנו לעיתים קרובות במהלך טקסים דתיים, בייחוד במהלך ה-Gradual‏, Offertory‏, Elevation וה-Communion, כמו גם בזמן ה-Introit וה-Deo Gratias. הן שימשו גם כתחליף לאנטיפונים בעת תפילות הערבית. עם זאת, הן לא נכתבו לצורך ליטורגי מפורש, כמו, למשל, רקוויאם. יצירות סימפוניות שנכתבו כסונאטה דה קייסה בוצעו לעיתים קרובות יותר כיצירות קונצרטנטיות להנאה ובידור. אחד המלחינים הנלהבים ביותר לסונאטה דה קייזה היה ארכאנג'לו קורלי (1653–1713). בין המשובחות ביותר ביצירותיו "6 סונאטות דה קייזה, אופוס 1", שהוקדשו לכריסטינה, מלכת שוודיה, שחיה ברומא. שמונת הראשונים בשנים-עשר הקונצ'רטי גרוסי של קורלי, אופוס 6, גם הם סונאטות דה קייזה. עוד מלחין של צורה מוזיקלית זו היה ג'ובאני בטיסטה באסאני, שחיבר בסביבות שנת 1710 שתים-עשרה סונאטות דה קייזה. שלוש הסונאטות לכינור סולו של באך הן בצורת סונאטה דה קייסה, כמו גם החמש הראשונות מתוך שש הסונאטות שלו לכינור וצ'מבלו, רי"ב 1014–1019. אחרי 1700 נטה סוג זה של סונאטה להתמזג עם הסונאטה דה קאמרה. הסונאטה דה קייזה יצאה מן האופנה בזמנו של יוזף היידן, אם כי הוא חיבר כמה מן הסימפוניות הראשונות שלו בסגנון זה (איטי-מהיר-מנואט-מהיר). בהמשך היה זה מוצרט שחיבר שבע-עשרה "סונאטות כנסייתיות", אבל מטרתן של אלה הייתה שונה. יצירותיו של מוצרט היו קטעים של פרק אחד לעוגב וכלי קשת, שנוגנו בטקס המיסה בין איגרת השליחים לבין הבשורה. סונאטה דה קייזה, באתר אנציקלופדיה בריטניקה (באנגלית) בריליאנט, הערות לתקליטור מאת קלמנס קלמנס רומיין, J. S. Bach Complete Edition: Liner notes, sung texts, full tracklist.
תרנגול (פירושונים)

האם התכוונתם ל... דמויי תרנגול – על-סדרה של עופות אשר חיים על הקרקע או על המים ולא נוטים לעוף רוב הזמן תרנגולאים – סדרת דמויי תרנגול תרנגול (סוג) – סוג במשפחת הפסיוניים שבסדרת התרנגולאים תרנגול בנקיבה – מין בר בסוג תרנגול תרנגול הבית – תת-מין מבוית של תרנגול בנקיבה תרנגול סרי לנקה – מין בר בסוג תרנגול תרנגול סונרט – מין בר בסוג תרנגול תרנגול בר ירוק – מין בר בסוג תרנגול תרנגול הודו – סוג במשפחת הפסיוניים שבסדרת התרנגולאים תרנגול הודו מצוי – מין של תרנגול הודו תרנגול הודו מבוית – תת-מין מבוית של תרנגול הודו מצוי תרנגול הודו עינוני – מין של תרנגול הודו "תרנגול הבר" - אחד מכינוייה של הדוכיפת סיקורסקי S-58 (כונה בחיל האוויר הישראלי "תרנגול") - מסוק צבאי בעל מנוע בוכנה מתוצרת סיקורסקי התרנגול הגאלי – סמל לא רשמי של האומה הצרפתית והסמל הרשמי של מחוז ולוניה בבלגיה מבצע תרנגול (פירושונים) תרנגול כפרות (פירושונים) קטגוריה:תרנגול תרנגולת (פירושונים)
עונת 1993 בליגת העל הרוסית בכדורגל

עונת 1993 בליגת העל הרוסית הייתה העונה השנייה של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. הליגה נפתחה עם 18 קבוצות מ-13 ערים. העונה שוחקה ממרץ ועד נובמבר 1993, כאשר ספרטק מוסקבה הוכתרה שוב כאלופת רוסיה, עונה שנייה ברציפות. במהלך העונה, קבוצת טקסטילשצ'יק קאמשין בהדרכת המאמן סרגיי פאבלוב סיימה במקום הרביעי בליגה בהישג השיא בתולדותיה, שאיפשר לה להתמודד במסגרות האירופיות, בגביע אופ"א. באותה עונה, יבגני טיטוב הבקיע שלושער במשחק הבכורה שלו במדי ז'מצ'וז'ינה סוצ'י, במשחק מול דינמו סטברופול שהסתיים בתוצאה 4:2 והיה לשחקן הראשון לעשות זאת בהיסטוריה של הליגה. באליפות השתתפו 18 קבוצות והליגה נערכה בשיטת שני סבבים. בסיום העונה 2 הקבוצות מתחתית הליגה הודחו ישירות לליגת המשנה הרוסית, בעוד הקבוצות ממקומות 14-16 השתתפו בטורניר מעבר (Переходный турнир) עם 3 הקבוצות משלושת המקומות הראשונים של ליגת המשנה, כששלושת הקבוצות בראשות טבלת טורניר המעבר נשארות בליגה בעוד השאר מודחות לליגת המשנה. קבוצות הליגה לעונת 1993   אוקיאן אסמראל צסק"א ספרטק טורפדו מוסקבה לוקומוטיב דינמו קובאן קרסנודאר קריליה סובייטוב לוקומוטיב נ"נ רוסטסלמאש טקסטילשצ'יק קמישין רוטור קאמאז אוראלמאש ספרטק ולאד' ז'מצ'וז'ינה סוצ'י לוץ' דינמו-גזוביק דינמו סטב' בעונת 1993 של הדיוויזיה הרוסית העליונה השתתפו הקבוצות הבאות:      העפלה לליגת האלופות ולגביע מחזיקות הגביע      העפלה לגביע אופ"א      גביע אינטרטוטו      הדחה לטורניר מעבר לליגת המשנה הרוסית      הדחה לליגת המשנה הרוסית      הישארות בליגת העל הרוסית      הדחה לליגת המשנה הרוסית
הולוסי אקאר

הולוסי אקאר (בטורקית: Hulusi Akar; נולד ב-21 בינואר 1952) הוא שר ההגנה הנוכחי של טורקיה, עד שנת 2018 כיהן כראש המטות המשולבים של הכוחות המזוינים של טורקיה. אקאר נולד ב-21 בינואר 1952 בעיר קייסרי שבטורקיה. בשנת 1972 הוא סיים את לימודיו באקדמיה הצבאית הטורקית, ובשנת 1973 למד בבית הספר למקצועות חי"ר. בשנת 1975 למד דיפלומטיה בינלאומית באוניברסיטת המלכה של בלפסט בבריטניה. החל מ-18 באוגוסט 2015 הוא מחזיק בדרגת גנרל ומשמש כראש המטות המשולבים של טורקיה, המקנה לו פיקוד עליון על צבא טורקיה, חיל האוויר הטורקי והצי הטורקי. ב-30 בנובמבר של אותה שנה, בעקבות הפלת מטוס ה-SU-24 הרוסי על ידי טורקיה, התגלע סכסוך בינו לבין נשיא טורקיה רג'פ טאיפ ארדואן, משום שארדואן האשים את הצבא בפרשה. אקאר הצהיר בתגובה: "אילו הפוליטיקאים היו שותקים, זה היה נפתר במהירות". במהלך ניסיון ההפיכה בטורקיה (2016), פנו לאקאר הקושרים, שהיו ברובם מקרב הצבא, ושידלו אותו להצטרף אליהם. אקאר בחר להישאר נאמן לארדואן, והקושרים נאלצו לשים אותו במעצר. מאוחר יותר סיפר ש"נאמר לי לחתום על הצהרה של משטר צבאי. כשסירבתי, הם הידקו חגורה סביב צווארי, אבל לא ויתרתי." הוא הוחזק במשך שעות בבסיס חיל האוויר באנקרה, וחולץ למחרת הקשר. הוא הופיע בפרלמנט המופצץ כשהוא זוכה למחיאות כפיים סוערות מצד המחוקקים והנוכחים בדיון המיוחד שהתכנס. בזמן בו הוחזק בשבי שימש כממלא מקומו מפקד הארמייה הראשונה, גנרל אהמט דונדאר. מדיה וקבצים בנושא הולוסי אקאר בוויקישיתוף אתר האינטרנט הרשמי של הולוסי אקאר הולוסי אקאר, ברשת החברתית אקס (טוויטר) בעקבות הפלת המטוס: נתק בין ארדואן ומפקד הצבא, באתר nrg‏, 30 בנובמבר 2015 טורקיה: מתקן כליאה ענק קולט אלפי מתנגדים?, באתר nrg‏, 23 ביולי 2016 After the coup, the counter-coup יואשמו בבגידה: אלה בכירי הצבא שניסו להפיל את ארדואן, באתר וואלה, 17 ביולי 2016 Orgeneral Akar kurtarıldı
סייסמוגרף

סייסמוגרף (ביוונית: σεισμός (סייסמוס) - רעידה; γράφω (גרפיה) - כתיבה) הוא מכשיר למדידת עוצמת ומיקום המוקד של רעידות אדמה. מכשיר שהצביע על התרחשות רעידות אדמה הומצא כבר בשנת 132 לספירה בסין. הסייסמוגרף שוכלל לצורתו המוכרת כיום על ידי המדען הגרמני ארנסט פון רובר פשוויץ (אנ'). סייסמומטר שבנה בפוטסדאם לשם בדיקת גרביטציה, קלט ב-17 אפריל 1889, לראשונה בהיסטוריה, רעידת אדמה רחוקה (ביפן). קדם לו באופן מסוים המדען האירי רוברט מאלט, שבשנת 1849 בנה דגם ראשוני של סייסמוגרף, וניסה לקלוט באמצעותו גלים סייסמיים שיוצרו מפיצוץ מבוקר שביצע. הסייסמוגרף מודד ורושם, בנוסף לעוצמת הרעש, גם את סוגי הגלים השונים המשתחררים בעת רעידת אדמה. את עוצמת התנודות מודדים בעזרת סולם ריכטר, המתבסס על גובה התנודות הנמדדות. הסייסמוגרף מדפיס תרשים המתאר את תנודות האדמה, הנקרא סייסמוגרמה. מכשיר הסייסמוגרף בנוי ממסגרת מתכת, מגליל נייר המחובר אליה, ממשקולת הנעה באוויר ומעיפרון המחובר אל המשקולת כדי לרשום את התנודות. בזמן רעידת אדמה או תנודות אחרות, המסגרת זזה בעוד המשקולת נשארת במקומה, והעיפרון רושם את התזוזות על הנייר. הסייסמוגרף מצייר גלים שונים שנחלקים לשתי קבוצות עיקריות: גלי P או Primary waves הם הגלים הראשונים שמגיעים ממוקד הרעידה. מהמוקד הגלים מתפשטים בצורה סימטרית כאשר הגלים החזקים ביותר ימדדו בדיוק מעל המוקד באזור שנקרא "מרכז הרעש" ("אפיסנטר" - epicenter). בשל עוצמתם הרבה מסוגלים גלים אלו לעבור דרך כל חומר בכל מצב צבירה ולכן מתפשטים בתוך כדור הארץ דרך המאגמה ודרך גלעין כדור הארץ; גלי S או Secondary waves הם הגלים המשניים שנוצרים בעקבות הרעידה. גלים אלו חלשים בהרבה ומסוגלים לנוע רק דרך חומר מוצק, ולכן עוברים רק דרך קרום כדור הארץ. בשיטת הטריאנגולציה ניתן לחשב בדיוק היכן נמצא מוקד הרעש. כיום מערכות מדידה סייסמיות ממוחשבות ברחבי העולם מספקות מיקום מדויק של מוקד הרעש בתוך שניות מקרות האירוע. מטוטלת מדיה וקבצים בנושא סייסמוגרף בוויקישיתוף היום בו החלה הסייסמולוגיה המודרנית סיסמוגרף חדש מותקן בירושלים, ספטמבר 1955, יומני כרמל, באתר ארכיון הסרטים הישראלי בסינמטק ירושלים Rebeur-Paschwitz, 1989. Earthquake on April 17, 1889 in Japan. Nature, July, 25th, pp. 294-295. In: Schweitzer, J. German National, Report. Part A. Early German Contributions to Modern Seismology, pp. 35-36 Petruzzello, M, Robert Mallet - Irish Civil Engineer, BRITANNICA Bruce A. Bolt, 1988. Earthquakes - a Primer. W.H. Freeman & Company, New York, p. 95 Bruce A. Bolt, 1988. Earthquakes - a Primer. W.H. Freeman & Company, New York, pp. 100-105
סכר כבידה

סכר כבידה או סכר גרביטציה הוא סכר הבנוי בטון או אבן ומחזיק את הלחץ האופקי של המים בכוח משקלו בלבד. סכר גרביטציה בנוי כך שכל מקטע של הסכר יציב כשלעצמו ואינו תלוי במקטעים האחרים. לסכרי גרביטציה נדרש בדרך כלל ביסוס על גבי סלע עם יכולת נשיאה גבוהה, אם כי באופנים נדירים מבוצעים סכרים כאלו על קרקע שאינה סלע רציף. מדיה וקבצים בנושא סכר כבידה בוויקישיתוף ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
עונת 1994 בליגת העל הרוסית בכדורגל

עונת 1994 בליגת העל הרוסית הייתה העונה השלישית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. הליגה נפתחה עם 16 קבוצות מ-12 ערים. העונה שוחקה ממרץ ועד נובמבר 1994, כאשר ספרטק מוסקבה הוכתרה שוב כאלופת רוסיה, עונה שלישית ברציפות. דינמו מוסקבה סיימה במקום השלישי בהישג השיא שלה בליגה תחת הדרכת המאמן קונסטנטין בסקוב. בסיום העונה הודחו דינמו סטברופול ולאדה טוליאטי. במקומן העפילו צ'רנומורץ נובורוסיסק ורוסטסלמאש. העונה נפתחה עם 16 קבוצות ונערכה בשיטת טבלת אליפות בעלת 2 סבבים. בסיום העונה 2 הקבוצות במקומות האחרונים הודחו אוטומטית לליגת המשנה הרוסית והוחלפו על ידי 2 קבוצות מהמקומות הראשונים בליגת המשנה. בליגת המשנה התמודדו 22 קבוצות. קבוצות הליגה לעונת 1994   צסק"א ספרטק טורפדו מוסקבה לוקומוטיב דינמו קריליה סובייטוב לוקומוטיב נ"נ רוסטסלמאש טקסטילשצ'יק קמישין רוטור קאמאז אוראלמאש ספרטק ולאד' ז'מצ'וז'ינה סוצ'י לאדה טוליאטי דינמו סטב' בעונת 1994 של הדיוויזיה הרוסית העליונה נטלו חלק הקבוצות הבאות:      העפלה לליגת האלופות ולגביע מחזיקות הגביע      העפלה לגביע אופ"א      הדחה לליגת המשנה הרוסית קאמאז סירבה להתחרות בגביע אינטרטוטו 1994.
לאה קולדצקי

לאה קולדצקי (נולדה ב-י"ב באדר ה'תשי"ז, 13 בפברואר 1957) היא רבנית חרדית-ליטאית. בתם של הרב חיים קניבסקי והרבנית בת-שבע קניבסקי, שאת מקומה תפסה לאחר פטירתה. בתם השנייה של הרב חיים והרבנית בת-שבע קניבסקי. נולדה וגדלה בבני ברק ולמדה בסמינר הרב וולף בעיר. בשנת תשל"ו, נישאה לרב יצחק קולדצקי מבוגרי ישיבת חברון בירושלים. בתחילת שנות נישואיה עבדה כגננת. קולדצקי סייעה לאמה בקבלת הנשים לייעוץ וברכה, בטקסי הפרשת חלה ובקריאת שמות הזקוקים לישועה בבית הכנסת. לאחר פטירתה הפתאומית של אמה הרבנית בת-שבע בסוכות תשע"ב (2011), התבקשה על ידי אביה למלא את מקומה. בחשוון תשע"ב החלה לקבל נשים רבות לעצה וברכה בביתו של אביה בזמני קבלת קהל מסודרים. מאוחר יותר בעקבות העומס שנוצר, עברה לקבל קהל בחדר שיוחד עבורה בסמוך לעזרת הנשים של בית הכנסת לדרמן הסמוך לבית אביה, שם גם החלה לקיים מדי שבוע, בימי חמישי, טקס הפרשת חלה לכ-300-500 נשים באולם של בית הכנסת, כשבסיומו היא מברכת את המשתתפות בזכות קיום המצווה. קולדצקי נוהגת להביא דברי חיזוק מאביה לכינוסי נשים המוניים המתקיימים בחודש אלול ובימי חיזוק שונים ברחבי הארץ. בתקופה בה הומלץ על חיסוני קורונה, עודדה חיסונים בכנס נשים טלפוני ובצילום סרטונים המעודדים נשים להתחסן. קלודצקי נישאה ב-1976 לרב יצחק קולדצקי - מגיד מישרים מוכר במגזר החרדי, ולזוג 13 ילדים. נעמה גרין, הרבנית קולדצקי: אין דבר יותר חזק מתפילה של אמא, באתר הידברות, 10 בינואר 2016 מכתב אישי לבנות ישראל מהרבנית קולדצקי, באתר השבת משה ויסברג, הגר"ח לבתו הרבנית קולדצקי: את ה'ממשיכה', באתר בחדרי חרדים, 20 באוקטובר 2011 תחיה ברק, כך הפכה הרבנית קולדצקי, בתו של הרב קנייבסקי, לאחת המשפיעות בעולם החרדי, באתר ynet, 13 באפריל 2022
עונת 1995 בליגת העל הרוסית בכדורגל

עונת 1995 בליגת העל הרוסית הייתה העונה הרביעית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. הליגה נפתחה עם 16 קבוצות מ-12 ערים. העונה שוחקה מאפריל ועד אוקטובר 1995, כשלראשונה בתולדות הליגה זכתה קבוצה לא-מוסקבאית באליפות, ספרטק אלניה ולדיקווקז, ששברה את רצף האליפויות של ספרטק מוסקבה. מאמן אלניה היה ולרי גזאייב שמאוחר יותר מונה למאמן צסק"א מוסקבה. דינמו מוסקבה פתחה את העונה עם 6 ניצחונות רצופים, הישג שהחזיק מעמד עד עונת 2008 כשרובין קאזאן פתחה את העונה עם 7 ניצחונות. שיא זה נשבר על ידי זניט סנקט פטרבורג שפתחה את עונת 2014/2015 עם 8 ניצחונות רצופים. קבוצת דינמו-גזוביק מטיומן נשרה לליגת המשנה הרוסית ובמקומה העפילו זניט סנקט פטרבורג, בלטיקה קלינינגרד ולאדה טוליאטי. העונה נפתחה עם 16 קבוצות ונערכה בשיטת טבלת אליפות בעלת 2 סבבים. הוחלט כי עונה לאחר מכן תשתתפנה 18 קבוצות ולכן העפילו 3 קבוצות מליגת המשנה הרוסית. בסיום העונה רק הקבוצה שסיימה במקום ה-16 והאחרון הודחה לליגה הראשונה. קבוצות הליגה לעונת 1995   צסק"א ספרטק טורפדו מוסקבה לוקומוטיב דינמו קריליה סובייטוב לוקומוטיב נ"נ רוסטסלמאש טקסטילשצ'יק קמישין רוטור קאמאז אוראלמאש ספרטק ולד' ז'מצ'וז'ינה סוצ'י צ'רנומורץ נובורוסיסק דינמו-גזוביק בעונת 1995 של הדיוויזיה הרוסית העליונה נטלו חלק הקבוצות הבאות:      העפלה לליגת האלופות ולגביע מחזיקות הגביע      העפלה לגביע אופ"א      גביע אינטרטוטו      הדחה לליגת המשנה הרוסית